**Likumprojekta “Grozījumi Latvijas Administratīvo pārkāpumu kodeksā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Likumprojekts “Grozījumi Latvijas Administratīvo pārkāpumu kodeksā” (turpmāk – likumprojekts) paredz:1. paaugstināt naudas sodu par administratīvajiem pārkāpumiem, par kuriem paredzēta administratīvā atbildība Latvijas Administratīvo pārkāpumu kodeksa 42. pantā un 176.2 pantā.2. noteikt administratīvo atbildību personai, kura nesniedz informāciju, ka ir slima ar infekcijas slimību, ir bijusi kontaktā ar infekcijas slimību slimu personu vai bijusi infekcijas perēklī, laikā, kad valstī saistībā ar attiecīgās infekcijas slimības izplatību izsludināta ārkārtējā situācija;3. noteikt administratīvo atbildību par atteikšanos veikt pārbaudi alkohola koncentrācijas noteikšanai, ja pārbaude tiek veikta, izmantojot portatīvo mērierīci.Likumprojekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” (turpmāk – rīkojums) no lēmuma pieņemšanas brīža līdz 2020.gada 14.aprīlim visā valsts teritorijā ir izsludināta ārkārtējā situācija ar mērķi ierobežot Covid-19 izplatību ārkārtējās situācijas spēkā esības laikā. Rīkojums pamatots ar Civilās aizsardzības un katastrofu pārvaldīšanas likuma, likuma “Par ārkārtējo situāciju un izņēmuma stāvokli” un Epidemioloģiskās drošības likuma normām.Saskaņā ar likuma ,Par ārkārtējo situāciju un izņēmuma stāvokli” 4.pantu ārkārtējā situācija ir īpašs tiesiskais režīms, kura laikā Ministru kabinetam ir tiesības ierobežot valsts pārvaldes un pašvaldību institūciju, fizisko un juridisko personu tiesības un brīvības, kā arī uzlikt tām papildu pienākumus. Likums ,,Par ārkārtējās situācijas izsludināšanu” nosaka, kādus ierobežojumus ārkārtējās situācijas laikā Ministru kabinets var noteikt, piemēram, īpašu pārvietošanās un pulcēšanās kārtību vai pārvietošanās un pulcēšanās ierobežojumus u.c. Savukārt Epidemioloģiskās drošības likuma 3. panta otrā daļa pilnvaro Ministru kabinetu noteikt epidemioloģiskās drošības pasākumus atsevišķu infekcijas slimību izplatības ierobežošanai. Lai samazinātu Covid -19 izplatību valstī, Ministru kabinets, ņemot vērā kompetento iestāžu sniegto informāciju, operatīvi lemj par dažādu nepieciešamo pasākumu un ierobežojumu noteikšanu valstī. Tomēr ir konstatēts, ka personas rīkojumā noteiktos pasākumus un ierobežojumus neievēro, tādējādi būtiski apdraudot sev apkārtējos līdzcilvēkus, kā arī sabiedrību kopumā un veicinot nekontrolētu Covid - 19 izplatību valstī.Lai nodrošinātu rīkojumā ietverto pasākumu un ierobežojumu efektīvāku izpildi, likumprojekts paredz paaugstināt naudas sodu par administratīvajiem pārkāpumiem, par kuriem paredzēta administratīvā atbildība Latvijas Administratīvo pārkāpumu kodeksa 42. pantā, t.i. par epidemioloģisko prasību neievērošanu, un Latvijas Administratīvo pārkāpumu kodeksa 176.2 pantā, t.i. par ārkārtējās situācijas laikā noteikto ierobežojumu vai aizliegumu pārkāpšanu, paredzot piemērot par minēto administratīvo pārkāpumu izdarīšanu fiziskajām personām naudas sodu no desmit līdz divtūkstoš *euro,* juridiskajām personām no simt četrdesmit līdz piectūkstoš *euro*.Vienlaikus likumprojekts paredz noteikt administratīvo atbildību personai, kura nesniedz informāciju, ka ir slima ar infekcijas slimību, ir bijusi kontaktā ar infekcijas slimību slimu personu vai bijusi infekcijas perēklī, laikā, kad valstī saistībā ar attiecīgās infekcijas slimības izplatību izsludināta ārkārtējā situācija, paredzot par minētā administratīvā pārkāpuma izdarīšanu piemērot naudas sodu no desmit līdz divtūkstoš *euro*. Tādējādi radot pienākumu ikvienai personai, pastāvot minētajā normā ietvertajiem apstākļiem, informēt par tiem ikvienu personu, ar kuru tā nonākusi saskarsmē. Tāpat norādāms, ka persona pie administratīvās atbildības par minētajā normā paredzēto administratīvo pārkāpumu būs saucama tikai tajā gadījumā, ja tā nesniegs informāciju par normā ietvertajiem apstākļiem attiecībā uz tādu infekcijas slimību, saistībā ar kuras izplatību valstī izsludināta ārkārtējā situācija. Savukārt kā kompetentās iestādes minētā administratīvā pārkāpuma izskatīšanā ar likumprojektu noteiktas Valsts policija un pašvaldības policija.Tāpat ar likumprojektu pašvaldības policija kā kompetentā iestāde paredzēta par Latvijas Administratīvo pārkāpumu kodeksa 176.2 pantā paredzētā administratīvā pārkāpuma izskatīšanu.Lai būtiski atslogotu Valsts policijas amatpersonu un ārstniecības personu resursus, kas ārkārtējās situācijas laikā ir būtiski noslogotas, plānots veikt grozījumus Ministru kabineta 2018. gada 27. novembra noteikumos Nr.719 „Kārtība, kādā nosaka alkohola koncentrāciju asinīs un izelpotajā gaisā un konstatē narkotisko vai citu apreibinošo vielu ietekmi”, paredzot, ka gadījumos, kad transportlīdzekļa vadītājs atteiksies no pārbaudes alkohola koncentrācijas noteikšanai izelpotajā gaisā vai nepiekritīs pārbaužu rezultātiem, transportlīdzekļa vadītāju, lai tam konstatētu alkohola reibumu, uz ārstniecības iestādi nenogādās. Uz ārstniecības iestādi transportlīdzekļa vadītāju, lai konstatētu alkohola reibumu, medicīniskās pārbaudes veikšanai nogādās gadījumos, ja transportlīdzekļa vadītāja pārbaudi alkohola koncentrācijas noteikšanai izelpotajā gaisā nebūs iespējams veikt.Ievērojot, ka alkohola koncentrāciju precīzi var noteikt ar tehniskajiem līdzekļiem, proti, verificētām portatīvām mērierīcēm, atteikšanās no medicīniskajām pārbaudēm alkohola koncentrācijas noteikšanai ārstniecības iestādēs pierādīšanas pienākuma izpildi neietekmē.Saistībā ar minēto, izdarāmi attiecīgi grozījumi Latvijas Administratīvo pārkāpumu kodeksā, paredzot administratīvo atbildību par atteikšanos veikt pārbaudi alkohola koncentrācijas noteikšanai, ja pārbaude tiek veikta, izmantojot portatīvo mērierīci. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attieksies uz personām, kas pārkāps epidemioloģiskās drošības prasības, ārkārtējās situācijas laikā noteiktos ierobežojumus vai aizliegumus, kā arī uz personām, kuras nesniegs informāciju, ka ir slimas ar infekcijas slimību, ir bijušas kontaktā ar infekcijas slimību slimu personu vai bijušas infekcijas perēklī, laikā, kad valstī saistībā ar attiecīgās infekcijas slimības izplatību izsludināta ārkārtējā situācija. |
| 2. | Tiesiskā regulējuma ietekme uz tautsaimniecību un administratīvo slogu | Tā kā Covid – 19 izplatību šobrīd nav iespējams prognozēt, nevar noteikt likumprojekta ietekmi uz tautsaimniecību un administratīvo slogu.Vienlaikus, personām, ievērojot rīkojumā noteiktos pasākumus un ierobežojumus, COVID-19 izplatība var tikt mazināta, tādējādi atstājot pozitīvu ietekmi uz sabiedrību un tautsaimniecības attīstību kopumā. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   |   |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |   |   |   |   |   |   |   |
| 5. Precizēta finansiālā ietekme |   |   |   |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  |
| 8. Cita informācija | Valsts budžeta ieņēmumi nav precīzi aprēķināmi, jo nav iespējams paredzēt, kāds būs administratīvi sodīto personu skaits un tām piemēroto administratīvo sodu apmērs, kas atkarīgs no konstatētajiem administratīvajiem pārkāpumiem un administratīvo pārkāpumu lietu faktiskajiem apstākļiem. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Iekšlietu ministrija ir sagatavojusi Ministru kabineta noteikumu projektu „Grozījumi Ministru kabineta 2018. gada 27. novembra noteikumos Nr.719 „Kārtība, kādā nosaka alkohola koncentrāciju asinīs un izelpotajā gaisā un konstatē narkotisko vai citu apreibinošo vielu ietekmi””, kas paredz saglabāt tikai vienu gadījumu, kad transportlīdzekļa vadītājs būtu obligāti nogādājams ārstniecības iestādē medicīniskās pārbaudes veikšanai, tas ir gadījumā, kad pārbaudi alkohola koncentrācijas noteikšanai izelpotajā gaisā, izmantojot portatīvo mērierīci, nav iespējams veikt, piemēram, personas faktiskā veselības stāvokļa dēļ.Minētais projekts nosūtīts saskaņošanai iesaistītajām institūcijām. |
| 2. | Atbildīgā institūcija | Iekšlietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saistībā ar Covid – 19 izplatību, nepieciešama likumdevēja nekavējoša rīcība, tādējādi sabiedrības līdzdalības nodrošināšana nav iespējama. |
| 2. | Sabiedrības līdzdalība projekta izstrādē | Saistībā ar Covid – 19 izplatību, nepieciešama likumdevēja nekavējoša rīcība, tādējādi sabiedrības līdzdalības nodrošināšana nav iespējama. |
| 3. | Sabiedrības līdzdalības rezultāti | Saistībā ar Covid – 19 izplatību, nepieciešama likumdevēja nekavējoša rīcība, tādējādi sabiedrības līdzdalības nodrošināšana nav iespējama. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav |

Iekšlietu ministrs,

ekonomikas ministra

pienākumu izpildītājs S. Ģirģens

I.Gorbačova-Ščogole

67219018, inguna.gorbacova-scogole@iem.gov.lv,

v\_sk. = 1362